România câștigat Campionatul Mondial de padbol din Brazilia, după ce a învins în finală Uruguay, cu scorul 5-7, 6-2, 6-2.
Victoria pentru România a fost adusă de Olivian Surugiu, Victoraș Popescu, Rafael Vasile și Mihai Tiplic, informează GSP.
Echipa a avut un parcurs perfect în competiție, înregistrând doar victorii, toate în două seturi. A învins Uruguay, Austria, Italia, Kuwait, Emiratele Arabe Unite, Italia și Portugalia.
„Un rezultat incredibil, o performanță istorică! Felicitări sportivilor și staff-ului tehnic! Felicitări pentru reușită, Federația Română de Padbol! Bravo, România!”, a transmis Agenția Națională pentru Sport, pe Facebook.
Amintim că, recent, și echipa României de minifotbal a devenit campioană mondială în Emiratele Arabe Unite.
Potrivit GSP, padbolul îmbină elemente din fotbal și din tenis. Echipele au câte doi jucători și sunt despărțite de un fileu înălțat la un metru. În jurul terenului există ziduri, care pot fi folosite pentru a trimite mingea în terenul advers.